ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕ ΥΧΟΣ ΤΕΤΑΡΤΟ _ Αρ. Φύλλου 1182 

23 Σεπτεμβρίου 1993 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 1,094 στρεμμάτων στη 
θέση Βαραχιά - Τρία σύνορα της Κοινότητας Βράχας 
του Νομού Ευρυτανίας. 

Κήρυξη αναδασωτέας έκτασης 80 στρεμμάτων, στη 
θέση «Μακρύκαμπος - Ντούλκα» Παραποτάμου Ν. 
Θεσπρωτίας. . 

Κήρυξη αναδασωτέας έκτασης κοινόχρηστης δασικής 
έκτασης στη θέση «Τρίλοφος» κοινότητας Μακρυ- 
χωρίου Ν. Καβάλας. 

Κήρυξη ως αναδασωτέας έκτασης 1,5 στρεμμάτων, 
στη θέση Σέλιστσε της Κοινότητας Νησιού του Νο¬ 
μού Πέλλας. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Ακύρωση της 4401/148/93 (ΦΕΚ 755/Δ/7.7.1993) 
απόφασης του Νομάρχη Αν. Αττικής. 

Τροποποίηση και συμπλήρωση της 77522/4847/ 
30.7.1992 απόφασης «Καθορισμός ως υπέργειου 
εστεγασμένου χώρου στάθμευσης αυτοκινήτων ακι¬ 
νήτου που βρίσκεται εντός του ρυμοτομικού σχε¬ 
δίου Αθηνών» (Δ' 1306). 

Παράταση αναστολής οικοδομικών εργασιών και χορή¬ 
γησης οικ. αδειών σε εντός και εκτός εγκεκριμένου 
ρυμοτομικού σχεδίου περιοχές του Δήμου Μοιρών 
Ν. Ηρακλείου. 

Ανάκληση της 3353/23.12.1991 απόφασης Νομάρχη 
Κεφαλληνίας. 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1553 . Ο) 

Κήρυξη αναδασωτέας έκτασης 1,094 στρεμμάτων στη 
θέση Βαραχιά - Τρία σύνορα της Κοινότητας Βράχας 
του Νομού Ευρυτανίας. 

Ο ΝΟΜΑΡΧΗΣ ΕΥΡΥΤΑΝΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/1970. 

2. Τις διατάξεις του Ν. 998/79 «περί προστασίας των 
δασών και των δασικών εν.γένει εκτάσεων της Χώρας» και 
συγκεκριμένα: 

α) Του άρθρου 41 παρ. 1 και 3. 
β) Του άρθρου 38 παρ. 1. 

γ) Του άρθρου 24 παρ. 1 και 117 παρ. 3 του Συντάγματος. 

3. Τις διαταγές του Υπουργείου Γεωργίας: 
α) 160417/1180/8.7.1980. 

β) 182447/3049/24.9.1980. 
γ) 204809/781/24.2.78. 
δ) 181870/3282/12.8.80 και 
ε) 141823/24.2.83. 

4. Την 5196/6.8.93 πρόταση του Δασαρχείου Φουρνά, 
περί κηρύξεως αναδασωτέας, της αναφερομένης στο 
θέμα εκτάσεως, αποφασίζουμε: 

Κηρύσσουμε αναδασωτέα, με σκοπό την αποκατά¬ 
σταση της καταστραφείσης δασικής βλαστήσεως λόγω 
πυρκαϊάς τη δημόσια δασική έκταση ενός (1) στρέμματος 
και ενενήντα τεσσάρων χιλιοστών (1,094) στρεμμάτων 
που βρίσκεται στη θέση Βαραχιά - Τρία σύνορα της Κοινό¬ 
τητας Βράχας και προσδιορίζεται από τα στοιχεία 
Α,Β,Γ,Δ,Ε,Ζ,Α όπως φαίνεται στο συνημμένο διάγραμμα 
που αποτελεί αναπόσπαστο μέρος της απόφασης αυτής 
και έχει όρια: 

Ανατολικά: Δημόσιο δάσος ελάτης. 

Δυτικά: Δημόσιο δάσος ελάτης. 

Βόρεια: Δημόσιο δάσος ελάτης. 

Νότια: Δημόσιο δάσος ελάτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 16 Σεπτεμβρίου 1993 
Ο Νομάρχης 

ΓΕΩΡΓΙΟΣ ΕΥΜΟΡΦΟΠΟΥΛΟΣ 

Αριθ. 3086 . (2) 

Κήρυξη αναδασωτέας έκτασης 80 στρεμμάτων, στη θέση 

«Μακρύκαμπος - Ντούλκα» παραποτάμου Ν. Θεσπρω¬ 
τίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε κσι συμπληρώθηκε μετα¬ 
γενέστερα με το Ν.Δ. 532/1970. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας τ«βΥ 
δασών κ.λπ.», και ειδικότερα: 

α) Του άρθρου 41 παρ. 1 και 3. 

β) Του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.1980. 

β) 182447/3049/24.9.1980. 

5. Τη από 15.9.93 πρόταση του Δ/ντή Δασών περί κή¬ 
ρυξης της έκτασης ως αναδασωτέας λόγω πυρκαγιάς. Το 
γεγονός ότι στην παραπάνω τοποθεσία έγινε πυρκαγιά και 


έκαψε δημόσια δασική έκταση η οποία έχει ανάγκη απο¬ 
κατάστασης της βλάστησης, αποφασίζουμε: 

Κηρύσσουμε αναδασωτέα, με σκοπό την με φυσική 
αναγέννηση και αποκατάσταση της καταστραφείσης δα¬ 
σικής βλάστησης τη δημόσια δασική έκταση εμβαδού (80) 
ογδόντα στρεμμάτων, που βρίσκεται στη θέση «Μακρύκα¬ 
μπος - Ντούλκα» Παραποτάμου που προσδιορίζεται από 
τα στοιχεία (ΑΒΓΔΑ), και έχει όρια: 

Ανατολικά: Με όμοιες δημόσιες δασικές εκτάσεις. 

Δυτικά: Με όμοιες δημόσιες δασικές εκτάσεις. 

Βόρεια: Με αγροτικό δρόμο προς Μακρύκαμπο. 

Νότια: Με όμοιες δημόσιες δασικές εκτάσεις. 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 15 Σεπτεμβρίου 1993 
Ο Νομάρχης 

ΧΑΡΙΛΑΟΣ ΦΡΑΓΚΟΥΛΗΣ 

Αριθ. 3576 (4) 

Κήρυξη ως αναδασωτέας έκτασης 1,5 στρεμμάτων, στη 
θέση Σέλιστσε της Κοινότητας Νησιού του Νομού Πέλ¬ 
λας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγμα¬ 
τος. 

2. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/1970. 

3. Τις διατάξεις του Ν. 998/79 «περί προστδσίας των 
Δασών κ.λπ.», και ειδικότερα: 

α) Του άρθρου 41 παρ. 1. 
β) Του άρθρου 38 παρ. 1. 

4. Τις διαταγές του Υπουργείου Γεωργίας: 
α) 160417/1180/6.7.1980. 

β) 182447/3049/24.9.1980. 
γ) 154659/24.5.1982. 

5. Την 2845/8.9.93 πρόταση του Δασαρχείου Έδεσσας 
περί κηρΰξεως αναδασωτέας της αναφερομένης στο 
θέμα εκτάσεως. 


6. Την 418/86 απόφασή μας για ανάθεση στο Δ/ντή Δα¬ 
σών της εξουσίας να υπογράφει με «Εντολή Νομάρχη»,. 
αποφασίζουμε: 

Κηρύσσουμε αναδασωτέα, με σκοπό την αναδάσωση 
φυσικώς, ώστε να αποκλεισθεί η διάθεση για άλλο σκοπό 
την παρανόμως υλοτομιθείσα και εκχερσωθείσα κοινοτική 
δασική έκταση 1,5 στρεμμάτων που βρίσκεται στη θέση 
Σέλιστσε της Κοινότητας Νησίου και προσδιορίζεται από 
τα στοιχεία ΑΒΓΔ όπως φαίνεται στο συνημμένο διά¬ 
γραμμα, το οποίο αποτελεί αναπόσπαστο μέρος της απο- 
φάσεως αυτής και έχει όρια: 

Ανατολικά: Δασική Κοινοτική έκταση. 

Δυτικά: Αγροτική έκταση (οπωρώνας). 

Βόρεια: Δασική Κοινοτική έκταση. 

Νότια: Δασική Κοινοτική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 13 Σεπτεμβρίου 1993 

Με εντολή Νομάρχη 
Ο Δ/ντής Δασών Πέλλας κ.α.α. 

ΑΝΝΑ ΒΛΑΧΑΚΗ - ΣΑΝΙΔΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 84632/5858 (5) 

Ακύρωση της 4401/148/93 (ΦΕΚ 755/Δ/7.7.1993) από¬ 
φασης του Νομάρχη Αν. Αττικής. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος της 17.7.1923 «Περί σχε¬ 
δίων πόλεων κ.λπ.» όπως τροποποιήθηκε μεταγενέ¬ 
στερα. 

2. Τις διατάξεις του άρθρου 8 του Ν. 3200/1955 «Περί 
διοικητικής αποκεντρώσεως». 

3. Τις διατάξεις: 

α) Του άρθρου 23 του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137/Α/28.7.1985), 

β) του άρθρου 9 του Π.Δ/τος 437/1985 «Καθορισμός 
και ανακατανομή των αρμοδιοτήτων των Υπουργείων» (Α' 
157). 

4. Τις διατάξεις του Π.Δ/τος 183/1986 «Έγκριση τρο¬ 
ποποιήσεων σχεδίων πόλεων και καθορισμός όρων και πε¬ 
ριορισμών δόμησης από τους Νομάρχες» (Α' 70). 

5. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Την 4401/148/93 (ΦΕΚ 755/Δ/7.7.1993) απόφαση 
του Νομάρχη Ανατ. Αττικής με την οποία τροποποιήθηκε 
το ρυμοτομικό σχέδιο Ν. Μάκρης. 

7. Την εμπρόθεσμη προσφυγή του Παύλου Παπαπο- 
στόλου που περιήλθε στην υπηρεσία μας την 26.7.1993 
και στρέφεται κατά της παραπάνω νομαρχιακής αποφά- 
σεως. 

Επειδή η τροποποίηση σχεδίου πόλης πρέπει να απο¬ 
βλέπει στην εξυπηρέτηση κοινής ανάγκης από άποψη 
υγιεινής, ασφάλειας, αισθητικής, οικονομίας, κυκλοφο¬ 
ρίας και στην αρτιότερη πολεοδομική διαρρύθμιση της πό¬ 
λης (Σ.τ.Ε. 4556, 3492,1151,1251 /88) και να είναι αιτιο¬ 
λογημένη προσηκόντως και ειδικώς ως προς συνδρομή 
της ανάγκης που επέβαλε τη συγκεκριμένη ρυμοτομική 
διαρρύθμιση (Σ.τ.Ε. 2931/87). 

Επειδή η θεραπεία των πολεοδομικών αναγκών προέχει 
κατά νόμο έναντι της προστασίας των ιδιωτικών συμφερό¬ 
ντων των τελευταίων τούτων λαμβανομένων υπόψη μόνο 
επιβοηθητικά (Σ.τ.Ε. 1996, 2268/84). 

Επειδή στην προκειμένη περίπτωση όπως προκύπτει 
από τα στοιχεία του φακέλλου ο Νομάρχης Ανατολικής 
Αττικής με την προβαλλομένη απόφαση προέβη στην τρο¬ 
ποποίηση του ρυμοτομικού σχεδίου Ν. Μάκρης 5η Π.Ε. 
στα Ο.Τ. 628 και 629 χωρίς να επικαλείται την ύπαρξη πο- 
λεοδομικής ανάγκης που επιβάλλει την τροποποίηση του 
σχεδίου και με μόνη αιτιλογία την εξυπηρέτηση ιδιωτικών 
συμφερόντων και συγκεκριμένα να μην βρίσκεται επί της 
πρασιάς μικρό τμήμα της αυθαίρετης οικοδομής του Πα- 
παϊωάννου, όπως αναφέρεται και στην εισήγηση της υπη¬ 
ρεσίας προς το Σ.Χ.Ο.Π. του νομού και με δεδομένο ότι 
έχει ήδη ολοκληρωθεί και παραδοθεί η μελέτη της πράξης 
εφαρμογής για την υπόψη περιοχή. 

Επειδή, μετά τα παραπάνω, κρίνονται βάσιμοι οι σχετι¬ 
κοί ισχυρισμοί του προσφεύγοντα ότι δηλ. η εν λόγω τρο¬ 


ποποίηση εξυπηρετεί μόνο ιδιωτικό συμφέρον και δεν 
υφίσταται πολεοδομικός λόγος τροποποίησης, παρέλκει 
δε η εξέταση των λοιπών ισχυρισμών του προσφεύγο¬ 
ντα. 

Επειδή μετά τα παραπάνω πρέπει να γίνει δεκτή η προ¬ 
σφυγή του Π. Παπαποστόλου και να ακυρωθεί η προβαλ¬ 
λόμενη απόφαση γιατί υπάρχει παράβαση νόμου, αποφα¬ 
σίζουμε: 

1. Γίνεται δεκτή η προσφυγή του Π. Παπαποστόλου. 

2. Ακυρώνεται η με αριθμό 4401 /148/93 (ΦΕΚ 755/Δ/ 
7.7.1993) απόφαση του Νομάρχη Αν. Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 1993 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 
-- 

Αριθ. 86748/6311 (6) 

Τροποποίηση και συμπλήρωση της 
77522/4847/30.7.1992 απόφασης «Καθορισμός ως 
υπέργειου εστεγασμένου χώρου στάθμευσης αυτοκι¬ 
νήτων ακινήτου που βρίσκεται εντός του ρυμοτομικού 
σχεδίου Αθηνών» (Δ' 1306). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 7 του άρθρου 6 του Ν. 960/ 
1979 «Περί επιβολής υποχρεώσεων προς δημιουργία χώ¬ 
ρων στάθμευσης αυτοκινήτων ... κ.λπ.» (Α' 194), όπως 
προστέθηκε με την παρ. 1 του άρθρου 97 του Ν. 1892/ 
1990 «Για τον εκσυγχρονισμό και την ανάπτυξη και άλλες 
διατάξεις» (Α 101) και αντικαταστάθηκε με την παρ. 7 του 
άρθρου 8 του Ν. 2052/1992 «Μέτρα για την αντιμετώπιση 
του νέφους και πολεοδομικές ρυθμίσεις» (Α' 94). 

2. Τις διατάξεις του από 6.10.1990 Π. Δ/τος «Κριτήρια 
και διαδικασία καθορισμού χώρων για την κατασκευή 
υπέργειων εστεγασμένων σταθμών αυτοκινήτων άνω των 
80 θέσεων κ.λπ.» (Δ' 560). 

3. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

4. Τις από 13.3.1991 (Α.Π. Ο.Α. 1295/50/18.3.91) και 
από 20.8.1991 (Α.Π. Ο.Α. 4781/21.8.1991) αιτήσεις 
αντιστοίχως του Δήμου Αίγινας. 

5. Την 3424/18.5.1992 αιτιολογική έκθεση του Οργα¬ 
νισμού της Αθήνας. 

6. Το 4678/16.3.93 έγγραφο του Οργανισμού Αθή¬ 
νας. 

7. Τις διατάξεις της παρ. Β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

8. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/92 
(Α' 154) και το γεγονός ότι από τις διατάξεις αυτής της 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού και του προϋπολογισμού του οικείου 
ΟΤΑ, αποφασίζουμε: 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


12077 


1. Τροποποιείται και συμπληρώνεται η 77522/4847/ 
30.7.92 απόφαση του Υφυπουργού Περιβάλλοντος, Χω¬ 
ροταξίας και Δημοσίων Έργων «Καθορισμός ως υπέρ¬ 
γειου εστεγασμένου χώρου στάθμευσης αυτοκινήτων ακι¬ 
νήτου που βρίσκεται εντός του ρυμοτομικού σχδίου Αθη¬ 
νών» ως εξής: 

Μετά την παράγραφο 2 προστίθεται παράγραφος 3 και 
η παρ. 3 αριθμείται ως 4, ως ακολούθως: 

«3. Επιτρέπεται επί πλέον των θέσεων στάθμευσης αυ¬ 
τοκινήτων και η χρήση καταστημάτων στο ισόγειο, επιφά¬ 
νειας 257,50 τ.μ.». 

4. Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 1993 

Ο ΥΦΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθ. 7465/4386 (7) 

Παράταση αναστολής οικοδομικών εργασιών και χορήγη¬ 
σης οικ. αδειών σε εντός και εκτός εγκεκριμένου ρυμο¬ 
τομικού σχεδίου περιοχές του Δήμου Μοιρών Ν. Ηρα¬ 
κλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του από 17.7.23 Ν. Δ/τος «περί σχεδίων 
πόλεων κ.λπ.» όπως μεταγενέστερα τροποποιήθηκαν και 
συμπληρώθηκαν και ειδικότερα το άρθρο 8 αυτού. 

2. Τις διατάξεις του Π. Δ/τος 183/86 (ΦΕΚ 70/Α/ 
5.6.86) περί «εγκρίσεως τροποποιήσεων σχεδίων πόλεων 
και καθορισμού όρων και περιορισμών δόμησης από τους 
Νομάρχες. 

3. Τις διατάξεις της με αριθ. πρωτ. 34344/5514/ 
29.4.86 εγκυκλίου του Υπουργείου ΠΕ.ΧΩ.Δ.Ε. (εγκ. 
102 / 86 ). 

4. Την με αρ. 91/93 απόφαση του Δημοτικού Συμβου¬ 
λίου Μοιρών. 

5. Τις με αριθ. πρωτ. 3989/92 (ΦΕΚ 566/Δ/9.6.92) και 
1604/93 (ΦΕΚ 425/Δ/28.4.1993) αποφάσεις Νομάρχη. 

6. Τη θετική γνωμοδότηση του ΣΧΟΠ (αρ. πρωτ. 23/ 
93), αποφασίζουμε: 

1. Την παράταση αναστολής εκτέλεσης οικοδομικών 
εργασιών και χορήγησης οικοδ. αδειών για τρεις (3) μήνες 
στην εκτός εγκεκριμένου ρυμοτομικού σχεδίου περιοχή 
του Δήμου Μοιρών Ν. Ηρακλείου όπως αυτή φαίνεται στο 
διάγραμμα σε κλ. 1:2000 που συνοδεύει την με αρ. πρωτ. 
3989/92 απόφαση του Νομάρχη Ηρακλείου (ΦΕΚ 566/Δ/ 
92). 

2. Την παράταση αναστολής εκτέλεσης οικοδομικών 
εργασιών και χορήγησης οικοδομικών αδειών για τρεις (3) 
μήνες στην εντός εγκεκριμένου ρυμοτομικού σχεδίου πε¬ 
ριοχή του Δήμου Μοιρών Ν. Ηρακλείου μόνο στις περιπτώ¬ 
σεις στις οποίες κτίσμα εμπίπτει σε χώρο όπου από το ρυ¬ 
μοτομικό σχέδιο αναθεώρησης προβλέπονται κοινόχρη¬ 
στοι ή κοινωφελείς χώροι ή πρασιές. 


3. Εξαιρούνται της αναστολής χορήγησης οικοδ. αδειών 
και εκτέλεσης οικοδομικών εργασιών οι κοινόχρηστες και 
κοινωφελείς εγκαταστάσεις εφόσον δεν παρεμποδίζεται 
η εφαρμογή του ρυμοτομικού σχεδίου. 

4. Εξαιρούνται της αναστολής εκτέλεσης οικοδ. εργα¬ 
σιών οι παρακάτω περιπτώσεις: 

α) Οικοδομές στις οποίες είχε αποπερατωθεί ο φέρων 
οργανισμός βάσει ισχυουσών οικοδομικών αδειών μέχρι 
της 28.4.93. 

β) Προσθήκες ορόφων βάσει ισχυουσών οικοδομικών 
αδειών επί νομίμως υφισταμένων κτισμάτων εφόσον δεν 
παρεμπορίζεται η εφαρμογή του ρυμ. σχεδίου. 

5. Εξαιρούνται της αναστολής χορήγησης οικοδομικών 
αδειών οι αναθεωρήσεις Ο.Α. με την προϋπόθεση ότι από 
αυτές δεν προβλέπεται αύξηση της κάλυψης και του συ¬ 
ντελεστή δόμησης καθώς και αλλαγή του περιγράμματος 
της οικοδομής. 

Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού ούτε του 
προϋπολογισμού του οικείου ΟΤΑ. 

Η παρούσα θα αναρτηθεί στο Τ.Π. και Π.Ε. Ν. Ηρα¬ 
κλείου καθώς και στο Δήμο Μοιρών για τριάντα (30) ημέ¬ 
ρες και θα δημοσιευθεί στην Εφημερίδα της Κυβερνή¬ 
σεως. 

Ηράκλειο, 8 Σεπτεμβρίου 1993 

Ο Νομάρχης 
ΣΤΡΑΤΟΣ ΠΑΠΑΔΑΚΗΣ 

- +- 

Αριθ. 3564/92 (8) 

Ανάκληση της 3353/23.12.1991 απόφασης Νομάρχη Κε¬ 
φαλληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Την αριθ. 3353/23.12.91 απόφαση Νομάρχη περί 
χαρακτηρισμού της οδού Σκάλας - Πόρου ως κυριωτέρας 
κοινοτικής. 

2. Τις διατάξεις του άρθρου 1 του από 24.5.85 Π.Δ/τος 
(ΦΕΚ 270 Δ/85). 

3. Την αριθ. 97/92 απόφαση του Κ.Σ. Σκάλας και το 
σκεπτικό που αναφέρεται σ’ αυτήν. 

4. Το γεγονός ότι η οδός είναι υπό κατασκευή και δεν 
έχει ολοκληρωθεί η χάραξή της, αποφασίζουμε: 

Ανακαλούμε την αριθ. 3353/23.12.91 απόφασή μας και 
η οδός Σκάλας - Πόρου παύει να χαρακτηρίζεται ως κυριω- 
τέρα κοινοτική. 

Από τις διατάξεις της παρούσας απόφασης δεν απαιτεί¬ 
ται δαπάνη σε βάρος του προϋπολογισμού των Κοινοτή¬ 
των Πόρου και Σκάλας σύμφωνα με τις διατάξεις του άρ¬ 
θρου 27 του Ν. 2081/92 (ΦΕΚ 154/Α/92). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αργοστόλι, 14 Σεπτεμβρίου 1993 

Ο Νομάρχης 
ΣΤΕΛΙΟΣ ΠΟΛΙΤΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕΕΕΧ 

22.3211 ΥΡΕΤ ΟΗ 

λειτουργούν καθημερινά από 8.00' έως 13.00’ 

ΡΑΧ 

5234312 



ΧΡ ΗΣ ΙΜΕ Σ ΠΛΗΡΟΦ ΟΡΙΕΣ 

* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρη σης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.04/ 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 

Τιιιές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης οτο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α 


Β' » 

Γ' » 

Δ' » 

Αναπτυξιακών Πράξεων » 

Ν.Π.Δ.Δ. » 

ΠΑΡΑΡΤΗΜΑ » 

Δελτ. Εμπ.& Βιομ. Ιδ. » 

Αν. Ειδικού Δικαστηρίου » 
Α.Ε. & Ε.Π.Ε. » 

ύχη εκτόο ΤΑΕ-ΕΠΕ » 


15.000 

30.000 

10.000 

30.000 

20.000 

10.000 

5.000 

10.000 

3.000 

200.000 

100.000 


ια) Για όλα τα Τεύχη εκτός ΤΑΕ-ΕΠΕ » 100.000 [ 

Πληρο φορίες: τπλ. 52.48.320 


Κωδικός αριθ. κατάθεσης στο Δημόοιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





